Alfred Hart Everett

Alfred Hart EVERETT (11a de Oktobro 1848 – 18a de Junio 1898) estis brita funkciulo en Borneo, natursciencisto kaj naturhistoria kolektisto.

Kariero
En 1869 li iris al Saravako en nordokcidenta Borneo por kolekti naturhistoriajn specimenojn. Post du jaroj tie, li eniris en la servo de la Regno Saravako, kiel alta funkciulo en la distrikto Baram. En 1878 kaj 1879, li engaĝiĝis por la Reĝa Societo kaj la Brita Scienca Asocio por esplori 'la grotojn de Borneo' serĉe de restaĵoj de prahomo. Tiuj esploroj ĉe la grotoj de Bau kaj Niah estis malsukcesaj por la ĉefa celoRoyal Society (kvankam mazelo de orangutano kiu poste formis parton de la Homo de Piltdown eble esti ia rezulto).New Scientist En 1885, li estis nomumita konsulo de Charles Brooke, Rajaho de Saravako en la kortego de la Sultano de Brunejo.BernauSARAWAK News (1885). Li poste servis en Norda Borneo en la administracio de la Brita Nordbornea Kompanio.National Museum Wales.

La Brita Muzeo havas grandan kolekton de ceramiko donacita al la muzeo en 1885 fare de Augustus Wollaston Franks kolektita ĉefe en Borneo fare de A.H.Everett.https://www.britishmuseum.org/collection/term/BIOG9771?id=BIOG9771&page=1#related-objects

En 1891, Everett iĝis membro de la British Ornithologists' Union.The Ibis

Zoologia kolektado
Everett kolektis por la Markizo Tweedale kaj Walter Rothschild, krom por aliaj. Li famiĝis ĉefe pro la kolekto kiun li faris de birdoj kaj mamuloj en Borneo kaj Filipinoj.

Heredo
Everett estas rememorigita en la nomoj de kelkaj animaloj, kiel:

Birdoj
 Bornea aranemanĝulo (Arachnothera everetti)
 Brundorsa dikeo (Dicaeum everetti)
 Brunkresta stafido (Staphida everetti)
 Evereta turdo (Zoothera everetti)
 Evereta zosteropo (Zosterops everetti)
 Evereta ĉetio (Tesia everetti)
 Sumba turnico (Turnix everetti)
 Sumba bucero (Rhyticeros everetti)
 Evereta monarĥo (Monarcha everetti)
 Flaveca bulbulo (Ixos everetti)
 Evereta orelstrigo, (Otus everetti) – iam inkludita en O. megalotis

Mamuloj
 Bornea melogalo (Melogale everetti)
 Bornea sundasciuro (Sundasciurus everetti)
 Mindanaa tupajo (Tupaia everetti)
 Filipina arbarrato (Rattus everetti)

Serpentoj
 Evereta kanserpento (Calamaria everetti)Beolens, Bo; Watkins, Michael Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. . (Alfred, p. 5; Everett, p. 86).
 Juvela kukriserpento (Oligodon everetti)
 Sabaha koralserpento (Calliophis intestinalis everetti)

Lacertoj
 Sphenomorphus alfredi

Ranoj
 Evereta arborano (Litoria everetti)

Fiŝoj
 Puntius everetti
 Nematabramis everetti  George Albert Boulenger, 1894

Fasmoj (Phasmida)
 Lonchodes everetti 

Blatoj (Blattodea)
 Rhabdoblatta everetti 

Mantoj (Mantodea)
 Hierodula everetti 

Referencoj

Fontoj










kategorio:Britaj natursciencistoj
kategorio:Britaj ornitologoj